*****

ΚΑΝΟΝΙΣΜΟΣ (ΕΟΚ) αριθ. 2144/89 ΤΗΣ ΕΠΙΤΡΟΠΗΣ

της 17ης Ιουλίου 1989

περί παρεκκλίσεως από τον κανονισμό (ΕΟΚ) αριθ. 2377/80 όσον αφορά τη διάρκεια ισχύος των πιστοποιητικών εισαγωγής για το κατεψυγμένο διάφραγμα βοοειδών και περί τροποποιήσεως του κανονισμού (ΕΟΚ) αριθ. 1368/89 όσον αφορά τις ενδείξεις στα εν λόγω πιστοποιητικά

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1009/89 του Συμβουλίου της 17ης Απριλίου 1989 για το άνοιγμα κοινοτικής δασμολογικής ποσόστωσης για τα κατεψυγμένα διαφράγματα βοοειδών που υπάγονται στους κωδικούς ΣΟ 0206 29 91 (1989) (1), και ιδίως το άρθρο 2,

τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 571/89 (2), και ιδίως το άρθρο 15 παράγραφος 2,

Εκτιμώντας:

ότι ο κανονισμός (ΕΟΚ) αριθ. 1368/89 της Επιτροπής (4) θεσπίζει τις λεπτομέρειες εφαρμογής του καθεστώτος εισαγωγών που προβλέπονται από τον κανονισμό (ΕΟΚ) αριθ. 1009/89 του Συμβουλίου για τα κατεψυγμένα διαφράγματα βοοειδών·

ότι ο κανονισμός (ΕΟΚ) αριθ. 3719/88 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 1903/89 (6), καθορίζει τις κοινές λεπτομέρειες εφαρμογής του καθεστώτος πιστοποιητικών εισαγωγής, εξαγωγής και προκαθορισμού για τα γεωργικά προϊόντα· ότι ο κανονισμός (ΕΟΚ) αριθ. 2377/80 της Επιτροπής (7), όπως τροποποιήθηκε τελευταία από τον κανονισμό (ΕΟΚ) αριθ. 3182/88 (8), προβλέπει τις ειδικές λεπτομέρειες εφαρμογής του καθεστώτος των πιστοποιητικών εισαγωγής στον τομέα του βοείου κρέατος·

ότι στο άρθρο 4 στοιχείο γ) του κανονισμού (ΕΟΚ) αριθ. 2377/80 προβλέπεται ότι η διάρκεια ισχύος των πιστοποιητικών εισαγωγής περιορίζεται σε 90 ημέρες από την ημερομηνία εκδόσεώς τους·

ότι σε ορισμένες τρίτες χώρες, και ιδίως στη Βραζιλία, έχουν θεσπιστεί διοικητικές διατάξεις που θέτουν σε κίνδυνο την αποτελεσματική χρησιμοποίηση των πιστοποιητικών που εκδίδονται σύμφωνα με τον κανονισμό (ΕΟΚ) αριθ. 1368/89· ότι επιβάλλεται, συνεπώς, να παραταθεί η διάρκεια ισχύος των πιστοποιητικών αυτών μέχρι τις 31 Δεκεμβρίου 1989· ότι πρέπει, ως εκ τούτου, να προβλεφθεί σχετική παρέκκλιση από τις εν λόγω διατάξεις του κανονισμού (ΕΟΚ) αριθ. 2377/80·

ότι ορισμένα λάθη που έγιναν στο κείμενο του κανονισμού (ΕΟΚ) αριθ. 1368/89 είχαν ως αποτέλεσμα την εσφαλμένη αρίθμηση των χώρων των πιστοποιητικών αυτών· ότι είναι, συνεπώς, απαραίτητο να διορθωθούν οπωσδήποτε αυτά τα λάθη·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Κατά παρέκκλιση του άρθρου 4 στοιχείο γ) του κανονισμού (ΕΟΚ) αριθ. 2377/80, παρατείνεται ως τις 31 Δεκεμβρίου 1989 η διάρκεια ισχύος των πιστοποιητικών εισαγωγής που εκδίδονται βάσει του κανονισμού (ΕΟΚ) αριθ. 1368/89.

Άρθρο 2

Στο άρθρο 7 παράγραφος 2 στοιχεία β) και γ) και παράγραφος 3 του κανονισμού (ΕΟΚ) αριθ. 1368/89, οι όροι «ο χώρος 12», «ο χώρος 14» και «ο χώρος 20α» αντικαθίστανται αντίστοιχα από τους όρους «ο χώρος 20», «ο χώρος 8» και «ο χώρος 24».

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 17 Ιουλίου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 109 της 20. 4. 1989, σ. 2.

(2) ΕΕ αριθ. L 148 της 28. 6. 1968, σ. 24.

(3) ΕΕ αριθ. L 61 της 4. 3. 1989, σ. 43.

(4) ΕΕ αριθ. L 137 της 20. 5. 1989, σ. 12.

(5) ΕΕ αριθ. L 331 της 2. 12. 1988, σ. 1.

(6) ΕΕ αριθ. L 184 της 30. 6. 1989, σ. 22.

(7) ΕΕ αριθ. L 241 της 13. 9. 1980, σ. 5.

(8) ΕΕ αριθ. L 283 της 18. 10. 1988, σ. 13.